UEFA Euroopa Liiga finaal 2017

UEFA Europa Liiga finaal 2017 oli Euroopa klubijalgpalli tähtsuselt teise turniiri, UEFA Euroopa Liiga, 46. hooaja (8. hooaja selle ümbernimetamisest UEFA Karikast UEFA Euroopa Liigaks) finaalmäng, mida korraldas UEFA. Mäng toimus 24. mail 2017 Solnas Friends Arenail kus kohtusid Hollandi Amsterdami Ajax ja Inglismaa Manchester United. Manchester United võitis kohtumise 2:0 ja teenis oma esimese trofee selles võistluses.	

Manchester United teenis õiguse mängida UEFA Meistrite Liiga 2016/17 võitjate vastu 2017. aasta UEFA Superkarikas. Nad kvalifitseeruvad ka UEFA Meistrite Liiga 2017/18 alagrupiturniirile, kuna Meistrite Liiga võitjatele reserveeritud koht ei lähe kasutusse. Kuna UEFA Meistrite Liiga 2016/17 finalistid (Juventus ja Real Madrid) on juba UEFA Meistrite Liiga 2017/18 alagrupiturniiri koha taganud liigas saavutatud koha kaudu, pääseb Euroopa Liiga võitja otse alagrupiturniirile.

Mängupaik

Vastavalt Prahas toimunud UEFA täitevkomitee istungil tehtud otsustele teatati 30. juunil 2015, et finaalmäng toimub Friends Arenail.

Taust
See oli Ajaxi teine finaal UEFA karikas / Euroopa Liigas, kui 1992. aasta UEFA Karika finaalis võideti Torinot võõrsil väravatega.

See oli Manchester Unitedi esimene finaal UEFA Karikas / Euroopa Liigas. Nad üritasid liituda Juventuse, Amsterdami Ajaxi, Müncheni Bayerni ja Chelseaga kui ainsad klubid, mis on võitnud kõik kolm suurt Euroopa trofeed (Euroopa Meister Klubide Karikas / UEFA Meistrite Liiga, UEFA Karikas / Euroopa Liiga ning nüüdseks tegevuse lõpetanud UEFA Karikavõitjate Karikas).	

Kaks poolt on varem Euroopa võistlustel kohtunud neljal korral, kõik UEFA Karikas / Euroopa Liigas, kus mõlemal on kirjas kaks võitu. Siiski on Manchester United mõlemal korral Ajaxi välja lülitanud, kokkuvõttes 2:1 UEFA Karikas 1976/77 esimeses voorus, ja kokkuvõttes 3:2 UEFA Euroopa Liiga 2011/12 1/16-finaalis.

Teekond finaali

Märkus. Kõikides tulemustes on finalistide skoor märgitus esimesena (K – kodus; V – võõrsil).

Mängu eel

Suursaadik
Finaali suursaadikuks oli endine Rootsi rahvuskoondislane Patrik Andersson, kes võitis Meistrite Liiga Müncheni Bayerniga 2001. aastal, kui nad alistasid Valencia.

Logo
UEFA tegi finaali brändi identiteedi teatavaks 26. augustil 2016 Monacos, kus toimusid samal ajal ka alagrupiturniiri loosimised.

Piletimüük
Staadioni puhul, mille mahutavus on finaaliks 48 000 pealtvaatajat, tehti fännidele ja üldisele publikule saadavaks 37 000 piletit, millest mõlema finalisti meeskonnad said 10 000 piletit ja 17 000 piletit, läksid müüki fännidele üle maailma läbi UEFA.com-i ajavahemikul 17.–28. märtsini 2017 neljas hinnaklassis: 150, 100, 70 ja 45 eurot. Ülejäänud piletid eraldati kohalikule korraldavale komiteele, UEFA-le ja jalgpalliliitudele, reklaamipartneritele ja ülekandjatele ning aukülalistele.

Avatseremoonia
Enne finaali algust toimus minutiline leinaseisak, et mälestada Manchesteri pommiplahvatuse ohvreid, mis toimus kaks päeva enne finaali; avatseremoonia oli seetõttu ka märgatavalt lühendatud.

Mäng

Ametnikud
Sloveenia kohtunik Damir Skomina kuulutati UEFA poolt finaali kohtunikuks 12. mail 2017.

Kokkuvõte
Paul Pogba avas Manchester Unitedi jaoks skoori 18. minutil, kui tema madal vasaku jala löök karistusala äärelt võttis Davinson Sánchezist rikošeti, mistõttu lendas pall üle juba liikumises oleva väravavahi.

Henrikh Mkhitaryan sai teise värava teise poolaja kolmandal minutil, kui ta lõi parema jalaga kolme meetri pealt väravasse palli, mille söötis talle Chris Smalling pärast nurgalööki Juan Mata poolt.

Detailid
"Kodumeeskond" (administratiivse poole jaoks) selgitatakse lisaloosimisel, mis toimub pärast poolfinaalide loosimist.

Statistika

</div>

Vaata ka

UEFA Meistrite Liiga finaal 2017
UEFA Superkarikas 2017

Viited

Välislingid
UEFA Euroopa Liiga (ametlik koduleht)
2017 UEFA Euroopa Liiga Finaal, UEFA.com

Finaal